
הערכה גריאטרית כוללנית - אחות מומחית קלינית בגריאטריה במרפאה ראשונית.
רקע:
העולם מזדקן.
רוב הזקנים סובלים ממחלה כרונית אחת או יותר, דבר בעל משמעות על מצב בריאותם ותפקודם
עלייה זו הפכה לאתגר כלכלי, חברתי ובריאותי משמעותי עבור נותני שירותי בריאות, הזקנים ובני משפחתם במאה ה-21 ויש חשיבות לקדם הזדקנות בריאה.
כחלק מהתאמה מערכתית בקופת חולים מאוחדת, נפתח שירות ייחודי של ייעוץ אחות מומחית קלינית בגריאטריה במרפאה ראשונית בירושלים. 
אוכלוסיית יעד:
בני 65+ המבוטחים בקופה. אינדיקציות עיקריות: ירידה תפקודית, ירידה קוגניטיבית, אשפוזים חוזרים, דיכאון, נפילות חוזרות, ריבוי תרופות, מצב תזונתי לקוי ומיצוי זכויות.
מטרה: 
שיפור ושימור מצב בריאות לבני 65+ + בכל רמות המנע תוך דגש על התאמת תכנית טיפול אישית לאדם בהתאם למטרותיו ויכולתו, דגש על קידום בריאות  וניהול בריאות עצמי.
שיטה: 
הערכה גריאטרית בהסתכלות ביו-פסיכוסוציאלית במרפאה ראשונית על ידי אחות מומחית קלינית בגריאטריה על ידי אבחון, הערכת הסינדרומים הגריאטריים המרכזיים והבעיות המאפיינות את אוכלוסייה זו.
ניהול יומן זימון תורים כולל מעקב בהתאם לצורך.
גיבוי מקצועי וקשר רציף עם גריאטר
תקשורת מובנית עם צוות המטפל במרפאה הראשונית-רופא משפחה, מנהלת אחיות,עו"ס וצוות רב מקצועי בהתאם לצורך.
שירות היברידי למעקב
תוצאות:
· המרפאה קיימת מזה 3 שנים, ניתן מענה אחת לשבוע עד כה לכ- 750 מטופלים כולל מעקב
· ניכר שביעות רצון בקרב המטופלים ובני המשפחה 
· שיתוף פעולה עם צוות המרפאה הראשונית.
· הורדת עומס טיפולי מהרפואה הגריאטרית.
מסקנות:
· הערכת אחות מומחית בגריאטריה מהווה חלק חשוב ומשמעותי במערך הטיפול הגריאטרי בקהילה
· יש צורך להמשך העלאת ידע ומודעות בקרב המטופלים ובני המשפחה על חשיבות ומשמעות ההערכה.
· המשך וחיזוק שיתופי פעולה שונים לדוג' מול ביטוח לאומי, מנהל קהילתי בפסגת זאב בירושלים ומיון ביה"ח הדסה.
· חשיבות לביצוע מחקר מלווה למדידה נוספת של תוצאות ההתערבות.

